Διανομή υποτίτλων ΤαΜυαλάΣταΜπλέντερ™ M&M, SoPa, Yria, RenataBallet, Katerina2020, Catherine Lee
Ο Γιου Μιν Ο, ύποπτος για τη δολοφονία της Κιμ Σε Χι, αφέθηκε ελεύθερος σήμερα,
έπειτα από την ανάκληση του εντάλματος σύλληψής του.
Παρά τον περιβόητο γάμο του με τη Λι Τζι Γιον,
κόρη του ιδρυτή του Ομίλου Να Ιν,
οι αρχές θεωρούν ότι είχε σχέση με τη δολοφονημένη Κιμ.
Η εισαγγελία ελπίζει να αποκτήσει κι άλλα στοιχεία και να βγει νέο ένταλμα,
ενώ ο κύριος Γιου εξετάζει το ενδεχόμενο να προσλάβει νέο δικηγόρο.
Παρακαλώ;
Ναι.
Θα ξεκινήσω αμέσως.
ΝΕΑ ΕΠΑΦΗ ΧΑΝ ΣΟΥΝΓΚ ΓΙΟΥΝ
ΠΛΟΗΓΗΣΗ ΠΡΟΣ ΞΕΝΟΔΟΧΕΙΟ ΜΠΕΛΑΤΖΙΟ;
ΟΧΙ
ΟΜΟΛΟΓΙΑ
ΕΙΣΕΡΧΟΜΕΝΑ ΟΧΗΜΑΤΑ
ΑΠΑΓΟΡΕΥΤΑΙ Η ΕΙΣΟΔΟΣ ΙΔΙΩΤΙΚΗ ΠΕΡΙΟΧΗ
Φτάσατε στον προορισμό σας.
Κύριε Γιου Μιν Ο; Είμαι η δικηγόρος Γιανγκ Σιν Ε.
Χαίρετε.
Μου τηλεφώνησε ο δικηγόρος Τζανγκ και μου είπε ότι βιαζόσουν.
Πήγαινα στο ξενοδοχείο, όταν έλαβα νέες πληροφορίες.
Δεν μπορούσα να περιμένω μέχρι την αυριανή μας συνάντηση.
Μπορώ να περάσω;
Ευχαριστώ.
Έχει δουλειά ο δικηγόρος Τζανγκ;
Δεν θα αργήσει, πέρασε μέσα.
Θα είσαι κουρασμένος από την ολονύχτια ανάκριση.
Ήρθες κι από μακριά.
Ήθελα να αποφύγω τους δημοσιογράφους.
Δεν ξέρω για τους δημοσιογράφους, αλλά η εισαγγελία σε παρακολουθεί.
Υπάρχουν αστυνομικοί στα πέντε λεπτά από εδώ.
ΓΙΑΝΓΚ ΣΙΝ Ε
Θέλεις έναν καφέ;
Αυτό είναι το εξοχικό του προέδρου;
Ήταν κάποτε.
Οι οικογενειακοί τάφοι της γυναίκας του ήταν κοντά, αλλά μεταφέρθηκαν.
Πλέον μόνο εγώ έρχομαι, για να χαλαρώσω.
Σ' ευχαριστώ που ανέλαβες την υπεράσπιση.
Για να το ξεκαθαρίσω.
Αφού ακούσω όλη την ιστορία, θα αποφασίσω αν θα την αναλάβω.
Επίσης, τον πρόεδρο να ευχαριστείς.
Ποτέ δεν φαντάστηκα ότι το ένταλμα θα ανακαλούνταν.
Η εισαγγελία απέσπασε στοιχεία που αλλάζουν το παιχνίδι.
Ένα νέο ένταλμα σύλληψης ίσως εκδοθεί τα ξημερώματα.
Ένταλμα σύλληψης; Μα δεν τη σκότωσα εγώ.
Η εισαγγελία πιστεύει το αντίθετο.
- Εσύ τι πιστεύεις; - Διάβασα την κατάθεσή σου.
Υπάρχουν πολλά κενά. Θέλω να μου τα πεις από την αρχή.
Πόσο καιρό έβλεπες την Κιμ Σε Χι;
Ξεκίνησε πριν από περίπου έναν χρόνο, αλλά τελείωσε το περασμένο φθινόπωρο.
Γιατί όμως την ξαναείδες;
Έλαβα ένα εκβιαστικό μήνυμα εκείνο το πρωί.
Αν δεν έδινα ένα δισ. γουόν, θα αποκαλυπτόταν η σχέση μας.
Δεν είχα τόσα πολλά μετρητά διαθέσιμα και πήρα όσα είχα.
Μόλις φθάσατε;
Το δωμάτιο 514, παρακαλώ.
H καλεσμένη σας έχει ήδη ανέβει στο δωμάτιο.
Δεν ήξερα ότι και οι δύο είχαμε λάβει το ίδιο μήνυμα.
Μας είπαν να περιμένουμε στο δωμάτιο κι αυτό κάναμε.
- Είχες ξαναπάει εκεί με τη Σε Χι; - Όχι.
Γιατί επέλεξαν ένα τόσο απομακρυσμένο μέρος;
Έχει σημασία αυτό;
Εξετάζεις όλες τις λεπτομέρειες για να αθωωθείς.
Γιατί δεν το κατήγγειλες;
Είχε τελειώσει ήδη η σχέση και δεν ήθελα
να το μάθει η γυναίκα μου.
Είχες πολλά να χάσεις αν αποκαλυπτόταν, σωστά;
Ποτέ δεν το σκέφτηκα έτσι.
Συνέχισε, παρακαλώ.
Περιμέναμε για περίπου μία ώρα.
Τι συμβαίνει;
Κάτι δεν πάει καλά.
Πάμε να φύγουμε.
Όταν ξύπνησα,
άκουσα να χτυπάνε την πόρτα.
Με συγχωρείτε, κύριε;
Είστε μέσα;
Κύριε, είμαστε αστυνομικοί.
Ανοίξτε την πόρτα.
Αστυνομία.
Ανοίξτε την πόρτα.
Λάβαμε μια κλήση.
Είστε μέσα;
Σε Χι.
Σε Χι, ξύπνα.
Βοήθεια.
Σε Χι...
Ακίνητος.
Ψηλά τα χέρια.
Πολύ σιγά.
Πολύ σιγά, κάνε ένα βήμα πίσω.
Βγες έξω.
Δεν το έκανα εγώ.
- Δεν το έκανα εγώ. - Βγες έξω.
- Ακίνητος. - Δεν το έκανα εγώ.
- Ακίνητος. - Κάποιος άλλος ήταν εδώ.
Μείνε ακίνητος.
Μην κινείσαι.
Και κάποιος άλλος είναι εδώ.
Σύμφωνα με την αστυνομία,
εκείνη την ώρα μια καμαριέρα ήταν έξω από το δωμάτιο 514,
αλλά δεν είδε κανέναν να βγαίνει.
Εξάλλου, είναι αδύνατο να βγεις με περασμένη την αλυσίδα της πόρτας.
Το μπαλκόνι ήταν μια πιθανή έξοδος, αλλά κι αυτό ήταν κλειδωμένο από μέσα.
Έλεγξαν όλες τις πιθανές εισόδους και δεν βρήκαν τίποτα.
Η αστυνομία το θεωρεί ως έγκλημα κεκλεισμένων των θυρών.
Αν αυτό που αναφέρεις είναι αλήθεια,
μήπως ο εγκληματίας εξαφανίστηκε από τον τόπο του εγκλήματος;
Δεν ξέρω.
- Πώς μπήκε μέσα; - Πρέπει να ήταν ήδη μέσα.
Πρόκειται για σκευωρία για να με θεωρήσουν ένοχο.
- Ποιος; - Δεν ξέρω.
Η αστυνομία πρέπει να τον πιάσει.
Δεν χρειάζεσαι μόνο εξυπνάδα για να δώσεις κατάθεση.
Χρειάζεται δημιουργικότητα.
Η κατάθεσή σου δεν έχει δημιουργικότητα.
Λέω την αλήθεια. Γιατί να χρειάζομαι δημιουργικότητα;
Σύμφωνα με την κατάθεσή σου, είσαι ο μόνος που αναφέρει ένα τρίτο άτομο.
Προφανώς εσύ είσαι ο ένοχος.
Κυρία Γιανγκ.
Δεν ήμουν εγώ.
Δεν το έκανα εγώ.
ΧΑΝ ΣΟΥΝΓΚ ΓΙΟΥΝ
Παρακαλώ;
Έχει επιβεβαιωθεί;
Ναι.
Εντάξει.
Κατάφερα να μάθω ποια είναι τα νέα στοιχεία.
Το όνομα ενός μάρτυρα στον τόπο του εγκλήματος.
Πώς είναι δυνατόν;
- Είναι έγκλημα κεκλεισμένων των θυρών. - Σωστά.
Δεν γίνεται να υπάρχουν μάρτυρες σ' αυτήν τη δολοφονία.
Οπότε, ποιο έγκλημα είδε
ο μάρτυρας της εισαγγελίας;
Δεν καταλαβαίνω.
Οι πελάτες μου συνήθως ανήκουν σε δύο κατηγορίες.
Κάποιοι πελάτες ομολογούν και συνεργάζονται.
Και κάποιοι θεωρούν ότι μπορούν να αφεθούν ελεύθεροι χωρίς να κάνουν τίποτα.
ΑΝΑΖΗΤΕΙΤΑΙ
Αν δεν τον αναγνώριζες, θα τον κοιτούσες πιο προσεκτικά.
Τον κοίταξες φευγαλέα, άρα τον ξέρεις.
Ο νέος μάρτυρας σχετίζεται με την υπόθεση του αγνοούμενου;
Αν η δικηγόρος σου δεν ξέρει όσα η εισαγγελία, είναι χαμένη υπόθεση.
Πρέπει να ξέρω τα πάντα για να αντικρούσω την κατάθεσή του.
Πες μου.
Αν συνεχίσεις να χρονοτριβείς,
η εισαγγελία θα έχει το πάνω χέρι και θα συλληφθείς.
ΑΝΑΖΗΤΕΙΤΑΙ
Ήταν πριν από δύο μήνες.
ΤΣΙ ΓΙΟΝ
Ναι, αγάπη μου.
Πού είσαι;
Στο Μπουσάν.
Όλα καλά;
Όλα τα συνέδρια ίδια είναι.
- Συζητήσεις, συναντήσεις... - Ακούγεσαι κουρασμένος.
Μια χαρά θα είσαι.
Ο μπαμπάς έχει απαιτήσεις από εσένα.
Αυτό που επιθυμεί περισσότερο
δεν είναι ένα εγγόνι;
Τι λες να τα πούμε από κοντά;
Θα έρθεις στα εγκαίνια σήμερα;
Οι προετοιμασίες πάνε καλά;
Απάντησε στην ερώτησή μου.
Θα έρθεις, έτσι;
Εμπρός;
Συγγνώμη. Τι είπες;
Πότε θα έρθεις;
Μόλις τελειώσω από εδώ.
- Κάνε γρήγορα. Μου λείπεις. - Κι εμένα.
Φεύγεις κιόλας;
Είναι αργά.
Μείνε λίγο ακόμα.
Δεν έχεις ξεμεθύσει ακόμα.
Θα οδηγήσεις εσύ;
Ήρθατε εδώ οι δυο σας;
Εδώ περνούσαμε απαρατήρητοι.
Άρεσε στη Σε Χι αυτό το μέρος, αλλά εγώ ένιωθα άβολα.
- Τι; - Το βραχιόλι μου.
- Το άφησα στο εξοχικό. - Θα σου το δώσω την άλλη φορά.
- Στρίψε δεξιά. - Δεν θα πάμε από τον κεντρικό δρόμο;
Είναι μια παράκαμψη και δεν υπάρχουν κάμερες.
Τι συμβαίνει;
Είμαι κουρασμένος.
Κουράστηκα από τα ψέματα.
Είσαι ειλικρινής μ' εμένα.
Πρέπει να λέω ψέματα σε όλους εκτός από εσένα.
Θυμάσαι τι είπαμε όταν πρωτογνωριστήκαμε;
Αρκεί να είμαστε μαζί. Μόνο αυτό πρέπει να σκεφτόμαστε.
- Κανείς δεν μπορεί να τα έχει όλα. - Τότε, γιατί δεν διαλέγεις ένα;
Δεν με νοιάζει ο γάμος.
Γι' αυτό ταιριάζουμε τόσο πολύ.
Θέλεις να χωρίσουμε;
Αυτό θέλω.
- Είσαι καλά; - Ναι.
Καλά είμαι.
Μ' ακούτε;
Είστε καλά;
Μ' ακούτε;
- ΠΟΥ ΕΙΣΑΙ; - ΣΧΕΔΟΝ ΕΦΤΑΣΑ...
Τι κάνεις;
- Παίρνω την αστυνομία. - Περίμενε.
Δεν μπορούσαμε να κάνουμε κάτι.
Έστελνε μηνύματα και δεν φορούσε ζώνη.
Τι σημασία έχει αυτό; Εμείς φταίμε.
Δεν τον χτυπήσαμε εμείς. Αυτός χτύπησε στον βράχο.
Και λοιπόν;
Εσύ κι εγώ δεν έπρεπε να ήμασταν εδώ.
Αν πάρεις τους μπάτσους, τελειώσαμε.
Κανείς δεν είδε τίποτα.
- Μπορούμε απλά να φύγουμε. - Μην είσαι παράλογη.
Άκουσέ με.
Όλα όσα έχεις καταφέρει...
Η οικογένειά σου.
Τι θα γίνει μ' αυτήν;
Πες μου.
Ας φύγουμε.
- Δεν παίρνει μπρος. - Έλα.
Σε παρακαλώ, πάρε.
Περίμενε.
Τι κάνεις;
Μιλάμε για το ατύχημα. Εγώ οδηγούσα εκείνο το αμάξι.
- Τι πράγμα; - Κάνε ό,τι σου λέω.
Εσύ...
Είχατε κάποιο ατύχημα;
Ναι, ένα ελάφι πετάχτηκε στον δρόμο και γλίστρησαν τα αμάξια μας.
Χτύπησε κανείς;
Όχι, καλά είμαστε.
Μάλλον χτυπάει το τηλέφωνό σου.
Η ασφαλιστική θα είναι.
ΚΟΥΟΝ ΜΙΝ ΤΖΟΥΝ
- ΠΟΥ ΕΙΣΑΙ; - ΣΧΕΔΟΝ ΕΦΤΑΣΑ...
ΑΘΟΡΥΒΟ
Σίγουρα είστε καλά;
Ταράχτηκα λίγο, αλλά είμαι καλά.
Εντάξει, τότε.
Ναι, παρακαλώ, κάντε το.
Το συντομότερο δυνατό.
Όλα καλά τώρα.
Ευτυχώς. Να προσέχεις.
Ναι, σας ευχαριστώ.
Σίγουρα ο μάρτυρας δεν είδε το πτώμα;
Δεν ήμουν εκεί,
γι' αυτό πίστεψα τη Σε Χι.
- Η πινακίδα του φορτηγού; - Δεν την είδα.
Ο νέος μάρτυρας κατηγορίας είναι ο οδηγός του φορτηγού;
Με μεγάλες πιθανότητες.
Φύγε γρήγορα εσύ.
Κι εσύ;
Κάτι θα σκεφτώ.
Όπως είπες, δεν τον χτυπήσαμε εμείς.
- Ας πάρουμε την αστυνομία. - Ξεφορτώσου αυτό το αμάξι και τελείωσε.
Έτσι, τελειώσαμε κι εμείς.
Όπως ακριβώς ήθελες.
Οι τύψεις με στοιχειώνουν.
Δεν έπρεπε να ήμασταν εδώ.
Αν δεν είχα στρίψει δεξιά, δεν θα είχε γίνει το ατύχημα.
Τίποτα δεν θα είχε συμβεί.
Σκέφτηκα αυτό που είπε η Σε Χι.
"Είναι ήδη νεκρός".
"Αυτός δεν έχει μέλλον",
"αλλά εμείς έχουμε".
Και μετά;
Αφού ξεφορτώθηκα το αυτοκίνητο, συνάντησα ξανά τη Σε Χι.
Τι συμβαίνει;
Τι;
Για την οδική βοήθεια, πρέπει να μας δώσετε την ακριβή τοποθεσία σας.
Η κλήση σας μπορεί να ηχογραφηθεί...
Με συγχωρείτε. Έχετε κάποιο πρόβλημα;
Πάτησα φρένο για να αποφύγω ένα ελάφι και τώρα το αμάξι δεν παίρνει μπρος.
Χτυπήσατε κάπου;
Όχι, είμαι μια χαρά.
Μιλήσατε με την ασφαλιστική σας;
Όχι ακόμα. Είπαν ότι θα πάρει λίγο χρόνο.
Μπορώ να ρίξω μια ματιά. Θα ανοίξετε το καπό;
Έχω συνεργείο αυτοκινήτων στην πόλη.
- Μια στιγμή. - Εντάξει.
Είναι το αμάξι της αδερφής μου.
Υπάρχει ένας μοχλός κάτω αριστερά.
Ναι.
Μισό λεπτό.
Δεν βλέπω κανένα πρόβλημα.
Το ηλεκτρονικό σύστημα μπλόκαρε.
Τα αμάξια έχουν πολλά ηλεκτρονικά. Ένα λάθος τα απορυθμίζει.
Αν θέλετε, ελάτε από το συνεργείο μου.
Μ' έναν σαρωτή θα επαναφέρω τις ρυθμίσεις.
Μήπως καλύτερα
να καλέσω έναν γερανό;
Πόση ώρα θα πάρει;
- Ο γερανός; - Όχι, για να το φτιάξετε.
Μαζί με τον δρόμο που θα κάνουμε, περίπου μία ώρα.
Τότε, μπορείτε να μου το φτιάξετε;
Ορίστε.
Δεν είστε από εδώ, έτσι; Ούτε κι εγώ.
Ήρθαμε εδώ όταν αρρώστησε η γυναίκα μου.
Έκανε εγχείρηση, χημειοθεραπεία κι ό,τι άλλο μπορούσε,
αλλά οι θεραπείες ήταν χειρότερες από την αρρώστια.
Ωστόσο, καλυτέρεψε όταν μετακομίσαμε εδώ.
Ξανάρχισε να εργάζεται μάλιστα.
- Αυτό είναι υπέροχο. - Ναι.
- Ναι, παραγωγέ Λι. - Σε Χι, πώς πάει το βίντεο;
Τέλειωσα το μοντάζ και το έστειλα. Δείτε το, παρακαλώ.
- Και πότε έρχεσαι; - Το θέμα είναι
ότι προέκυψε κάτι.
Θα έρθω όσο πιο σύντομα μπορώ.
Εργάζεστε σε παραγωγές βίντεο;
Ναι.
Γνώρισα τη γυναίκα μου σε τηλεοπτικό σταθμό.
Ήταν ρεπόρτερ τοπικών ειδήσεων κι εγώ οδηγούσα το βαν του σταθμού.
Τυπικά ήμουν οδηγός του βαν, αλλά στην πράξη ήμουν ο μάνατζέρ της.
Φρόντιζα τα ρούχα, το μακιγιάζ, ακόμα και το φαγητό και τη διαμονή της,
έτσι πρότεινε να παντρευτούμε.
Είναι ο τύπος που αποφασίζει σε λιγότερο από πέντε λεπτά.
Αν δεν αρρώσταινε, τώρα θα παρουσίαζε το βραδινό δελτίο.
ΔΙΑΓΝΩΣΗ, ΕΠΙΣΚΕΥΗ
ΣΥΝΔΕΣΗ ΜΕ ΑΥΤΟΚΙΝΗΤΟ ΑΝΑΖΗΤΗΣΗ
Για να δούμε.
Θεέ μου, σας ξύπνησα.
Επιδιορθώθηκαν όλα.
Ένα λεπτό.
- Πόσα σας οφείλω; - Όχι, τίποτα.
Θεωρείστε το ως μία χάρη.
Συγγνώμη, δεν σας πρόσφερα τίποτα. Πιείτε λίγο τσάι χρυσάνθεμου.
Δεν πειράζει.
Σ' ένα λεπτό είναι έτοιμο. Πάρτε το μαζί σας.
Ο γιος μου αποξήρανε τα άνθη. Είναι τέλειο με αυτόν τον καιρό.
Αυτό το παιδί άφησε το πανεπιστήμιο κι έπιασε δουλειά.
Μεγαλώνοντας με μια άρρωστη μητέρα,
μάλλον ήθελε να είναι κοντά.
Η γυναίκα μου θα έρθει σύντομα. Μείνετε για φαγητό.
Μισό λεπτό.
Γεια σου, Μιν Τζουν.
Βέβαια, πώς είσαι;
ΡΕΠΟΡΤΕΡ ΤΟΥ ΜΗΝΑ ΛΙ ΧΙ ΤΣΟΝΓΚ
Είναι καλά οι γονείς σου; Πες τους χαιρετίσματα και να μας έρθουν.
Ο Σον Τζε;
Φυσικά και έφυγε. Έφυγε αμέσως.
Δεν εμφανίστηκε;
Ούτε απαντάει;
Παράξενο.
Θα σε πάρω αργότερα.
Με ακούτε;
ΜΠΑΜΠΑΣ
Για δες.
Ο γιος μου ξέχασε το κινητό του.
Πρέπει να φύγω.
Περιμένετε.
Λοιπόν, τι πρέπει να κάνουμε τώρα;
Έχω μια ιδέα.
Αλλά δεν μπορώ να το κάνω μόνη μου.
Η Σε Χι μου είπε το σχέδιό της.
Δεν το πίστευα ότι το σκέφτηκε τόσο γρήγορα.
Λες και το σχεδίαζε όλη της τη ζωή.
Το βλέμμα της με τρόμαξε.
Υποσχεθήκαμε ότι είναι η τελευταία φορά που βλεπόμαστε και χωρίσαμε.
Τέλος, ας δούμε το βίντεο που ετοιμάσαμε.
Ευχαριστούμε που ήρθατε στα εγκαίνια της Γκαλερί Χα Σον.
Τα άκουσες όλα;
Τα πήγες τέλεια.
Κατά κάποιον τρόπο, τα καταφέραμε,
όμως φοβόμουν μήπως τα καταστρέψω όλα σε μια στιγμή.
Περί τίνος πρόκειται; Θέλεις να αποσυρθεί το αμάξι;
Είναι στο εργοτάξιο. Βεβαιώσου ότι δεν θα εντοπιστεί.
Γιατί εκεί;
Ήταν ένα απλό ατύχημα. Δεν θέλω μπλεξίματα.
Τίποτε άλλο;
Μόνο το αμάξι;
Κάν' το, σε παρακαλώ.
Η απόσυρση αφήνει ίχνη.
Καλύτερα καθάρισμα και εξαγωγή.
Αν χρησιμοποιήσουμε επαγγελματίες,
δεν θα μπλέξουμε γιατί δουλεύουν παράνομα.
Είμαι ο δικηγόρος σου. Αν χρειαστείς κάτι, πες μου.
Επικεντρώσου μόνο στη συμφωνία.
Δεν μπορούσα να συγκεντρωθώ στη δουλειά, αλλά ούτε και να πάρω ρεπό.
Ετοιμαζόμουν να εξάγω το πρόγραμμα ασφαλείας στην Κίνα.
Το μέλλον της εταιρείας εξαρτώταν απ' αυτό.
- Βεβαιώσου ότι δεν εντοπίζεται. - Μην ανησυχείτε.
ΗΡΘΕ ΚΑΠΟΙΟΣ ΑΠΟ ΤΗΝ ΑΣΤΥΝΟΜΙΑ
Στις 5:40 μ.μ. εκείνη την ημέρα,
ο Χαν Σον Τζε πήγε να συναντήσει έναν φίλο κι εξαφανίστηκε.
Το αμάξι του εξαφανίστηκε κι αυτό.
Λίγο μετά, καθώς γύριζε σπίτι ο πατέρας του παιδιού,
σταμάτησε να ρυμουλκήσει και να φτιάξει ένα χαλασμένο αμάξι.
Είπε ότι οδηγούσε μια γυναίκα.
Κάποια θραύσματα στο ίδιο σημείο
ταιριάζουν με το αμάξι του Χαν Σον Τζε.
Στο ίδιο ακριβώς σημείο που ο πατέρας ρυμούλκησε το αμάξι της,
υπάρχουν ενδείξεις ότι ένα αμάξι έπεσε σε βράχο.
Αλλά παραδόξως, το ατύχημα δεν αναφέρθηκε ποτέ.
Και λοιπόν;
Τι σχέση έχουμε εμείς με ένα ατύχημα στο Κάνγκουον;
- Ο τόπος ατυχήματος του Χαν... - Είπατε ότι αγνοείται.
Πώς υποθέτετε ότι ήταν αυτός;
Το εικαζόμενο ατύχημά του
ταιριάζει με την τοποθεσία εκείνης της γυναίκας.
Επιπλέον, ο πατέρας του παιδιού θυμάται την πινακίδα του αμαξιού.
Ερευνήσαμε την πινακίδα και το αμάξι ανήκει σ' αυτήν την εταιρεία.
Συνήθως το οδηγείτε εσείς, κύριε, έτσι δεν είναι;
Κάθε υπάλληλος μπορεί να οδηγήσει ένα εταιρικό αμάξι.
Και σας είπα ήδη ότι το αμάξι κλάπηκε.
Το αναφέραμε την επόμενη μέρα της επιστροφής του από το Μπουσάν.
Τι κάνατε στο Μπουσάν;
Γινόταν ένα συνέδριο.
Όσον αφορά την πινακίδα,
πώς μπορούμε να είμαστε σίγουροι ότι ο πατέρας θυμάται σωστά;
Μπορούμε να δούμε τα αρχεία καταγραφής του οδηγού;
Τι λέτε, σταματάμε;
- Αλλιώς βγάλτε ένταλμα. - Δεν θέλετε να βρείτε το κλεμμένο αμάξι;
Θα το βρει το Τμήμα Μεταφορών.
Δεν είναι στη δικαιοδοσία σας. Μην τον εμπλέκετε χωρίς στοιχεία.
Είμαστε απασχολημένοι, πηγαίνετε.
Πάμε.
Το αμάξι ήταν μια χαρά.
Γιατί ανησυχούσες για ένα μικρό ατύχημα;
Ήμουν στο Μπουσάν μόνο την πρώτη μέρα.
Και τη δεύτερη μέρα;
Με εκείνη τη γυναίκα;
Τότε, θα χρειαστείς άλλοθι.
Και το αγνοούμενο άτομο; Έχει κάποια σχέση;
- Βρες ένα φορτηγό. - Ο αριθμός της πινακίδας;
Ξέρω μόνο το μοντέλο, το χρώμα και το πρόσωπο του οδηγού.
Θα πάρει χρόνο.
Και με τους μπάτσους; Τι λες ότι θα συμβεί;
Τους είδες. Δεν είναι καν σε θέση να σε μπλέξουν.
Έτσι, μου βρήκε άλλοθι και δεν με ενόχλησε ξανά η αστυνομία.
Νόμιζα ότι τελείωσε, αλλά τότε άρχισε ο αληθινός εφιάλτης.
Ο μπαμπάς θέλει να πάμε ταξίδι. Πού λες να πάμε;
Θα χαιρόμουν να πάω οπουδήποτε. Αποφάσισε εσύ.
Πού να πάμε;
Διεξάγεται πλέον δημόσια έρευνα για την εξαφάνιση του Χαν Σον Τζε.
Η αστυνομία και οι κάτοικοι του Κάνγκουον χτενίζουν την περιοχή,
αλλά η ορεινή περιοχή δυσκολεύει την έρευνα.
Δεν τον βρήκαν ακόμη.
Η αστυνομία λέει ότι ίσως δεν είναι απλή εξαφάνιση.
Μάλλον όχι.
Αλλά περιμένουν για αδιάσειστα στοιχεία.
Η αστυνομία αναζητά επίσης μια γυναίκα.
Την είδε ο πατέρας του αγνοούμενου άνδρα
κι εκείνη τη μέρα οδηγούσε κλεμμένο όχημα.
Η αστυνομία ερευνά τυχόν σύνδεση με την υπόθεση του αγνοούμενου.
Στο ρεπορτάζ ήταν ο Μα Τσονγκ Πιλ, για τις ειδήσεις του ΥΤΝ.
Λίγο κρασί;
Κρασί, ναι.
Τρελάθηκες; Γιατί μου τηλεφώνησες;
- Είδες τις ειδήσεις; Τι συμβαίνει; - Τι;
"Δεν είναι απλή εξαφάνιση"; Γιατί είμαι ύποπτη;
Τι είπες στην αστυνομία;
Με ενδείξεις ατυχήματος και καμία αναφορά, η αστυνομία είναι καχύποπτη.
Ποιος δήλωσε κλοπή οχήματος;
Το αυτοκίνητο πάει. Έπρεπε να σκεφτούμε κάτι.
Έπρεπε να μου το έχεις πει.
Τι είναι αυτό;
Το πορτοφόλι του. Το πήρα αφού τον βάλαμε στο πορτ-μπαγκάζ.
- Τι να το κάνω αυτό; - Όσα χρειάζεσαι, είναι μέσα.
Ταυτότητα, επαγγελματική κάρτα, πιστωτικές.
- Το θεωρείς πιθανό; - Στο χέρι σου είναι.
- Ειδικότητά σου. - Το ατύχημα ήταν αναπόφευκτο.
Αυτό όμως είναι έγκλημα.
Έκρυψες το πτώμα.
- Δεν είναι έγκλημα αυτό; - Πώς;
Νομίζεις ότι είσαι ασφαλής, επειδή δεν σε είδε ο πατέρας του,
αλλά δεν θα πέσω μόνη μου.
Ποτέ.
ΚΕΝΤΡΙΚΗ ΕΙΣΑΓΓΕΛΙΑ ΣΕΟΥΛ
ΚΙΝΗΣΕΙΣ ΠΙΣΤΩΤΙΚΗΣ ΚΑΡΤΑΣ ΧΑΝ ΣΟΝ ΤΖΕ
ΣΥΝΑΛΛΑΓΕΣ ΥΠΟΠΤΩΝ ΛΟΓΑΡΙΑΣΜΩΝ
Μπήκα στα ποινικά μητρώα μιας υπόθεσης φωνητικού ψαρέματος.
Παραποιώντας συναλλαγές,
τη συνέδεσα με την υπόθεση του Χαν Σον Τζε.
Σχεδιάστηκαν κι αποφασίστηκαν όλα από τη Σε Χι;
Δεν την ξέρεις.
Είναι ο τύπος που δεν τα παρατάει.
Η υπόθεση του Χαν Σον Τζε μετατράπηκε σε ποινικό αδίκημα.
Λίγες μέρες πριν την εξαφάνιση, έγιναν ύποπτες καταθέσεις
στον τραπεζικό λογαριασμό του αγνοούμενου άντρα,
από μια σπείρα φωνητικού ψαρέματος.
Η αστυνομία τώρα υποπτεύεται ότι ο Χαν έστησε την εξαφάνισή του
και πραγματοποίησε έρευνα στο σπίτι του.
Όταν η αστυνομία άρχισε να ερευνά τον Χαν, δεν ήμασταν πλέον ύποπτοι.
Κλείσαμε επιτυχώς συμφωνία
και ανακηρύχθηκα Επιχειρηματίας Τεχνολογίας της Χρονιάς.
Δέχτηκα πολλά συγχαρητήρια και προτάσεις για συνεντεύξεις.
Όμως, δεν ήταν παρά μια παράσταση.
Ένιωθα άρρωστος μέσα μου.
Παρακαλώ;
- Είναι μαζί σου η κα Γιανγκ; - Ναι.
Υπόγραψε τη συμφωνία;
Όχι ακόμα.
Πες τα όλα κι άσ' το πάνω της.
Ποτέ δεν έχασε πρωτόδικη υπόθεση.
Βεβαιώσου ότι θα υπογράψει, πάση θυσία.
Εντάξει.
Επίσης,
νομίζω ότι εντόπισα το φορτηγό.
Αλήθεια; Και ο οδηγός;
Το φορτηγό ήταν εκεί, αλλά το σπίτι ήταν άδειο.
- Ταχύτατη η εισαγγελία. - Τι εννοείς;
Ο οδηγός του φορτηγού, ίσως είναι ο μάρτυρας.
Μάρτυρας; Αυτή είναι η απόδειξη που έχουν;
Το έμαθε η κα Γιανγκ.
- Δώσε να της μιλήσω. - Μισό λεπτό.
Ο δικηγόρος Τζανγκ.
- Παρακαλώ; - Κα Γιανγκ, ευχαριστώ για τη βοήθεια.
Φυσικά.
Τι αυτόπτης μάρτυρας είναι αυτός;
Προσπαθώ να μάθω λεπτομέρειες. Δεν είμαι σίγουρη ποιος...
- Παρακαλώ; - Παρακαλώ;
Παρακαλώ;
Κόπηκε η γραμμή.
Έπεσαν πλέον όλα τα χαρτιά στο τραπέζι.
Δύο περιστατικά.
Δύο πτώματα.
Η αστυνομία ξέρει μόνο τον φόνο της Σε Χι και γι' αυτό είσαι ο μόνος ύποπτος.
Πρέπει να μάθουν για τον Χαν Σον Τζε για να διευρυνθεί η έρευνα.
Το τρίτο άτομο που κρυβόταν στο δωμάτιο,
σχετίζεται σίγουρα με τον Χαν Σον Τζε.
Είπες ότι σε εκβίαζαν;
Κύριε.
- Αυτό ήρθε για εσάς. - Ποιος το έστειλε;
Δεν υπάρχει αποστολέας.
Η σιωπή μου κοστίζει ένα δισ. γουόν.
Αν δεν έρθεις μόνος ή το πεις σε κάποιον,
θα αποκαλύψω την απιστία σου.
Κύριε Γιου, δεν θα ακούσω περισσότερα.
Κατανοώ γιατί δεν θέλεις να αποκαλύψεις τον εκβιασμό για την απιστία
και κρύβεις το συμβάν του Χαν Σον Τζε. Θα σε πιστέψω αν δώσεις μία έστω απάντηση.
Πρώτον, κάλεσες την αστυνομία πριν την επίθεση στο ξενοδοχείο;
Αστυνομία.
Δεύτερον, γιατί ο εκβιαστής δεν πήρε τα χρήματα;
Τρίτον, πώς βγήκε από το κλειδωμένο δωμάτιο;
Δεν απαντάς, έτσι;
Ο εκβιασμός που ισχυρίζεσαι για την απιστία σου, δεν στέκει.
Δεν στερείσαι μόνο δημιουργικότητας. Η λογική σου είναι προβληματική.
Τι θα ήταν λογικότερο για εσένα;
Σας εκβίασαν παρόμοια και τους δύο;
Ναι, αλλά ζήτησαν χρήματα μόνο από εμένα.
Έτσι όπως το βλέπω εγώ…
Κάτι δεν πάει καλά.
Πάμε να φύγουμε.
Μια στιγμή.
Πιστεύεις ότι τη σκότωσε ο πατέρας του;
Ο Χαν Γιονγκ Σοκ είχε το ισχυρότερο κίνητρο.
Ποιο ήταν το κίνητρό του;
Η εκδίκηση.
Δείτε αυτό.
Ο γιος μου τηλεφώνησε πριν συναντήσω αυτήν τη γυναίκα.
- Αυτή έφερε το τηλέφωνο στο σπίτι μου. - Αυτό δεν αποτελεί αξιόπιστο στοιχείο.
Και δεν ήταν μόνη της. Είχε παρέα.
- Ίσα που την είδες. Πού είναι η απόδειξη; - Το είπα. Προσάρμοσε τη θέση του οδηγού.
Δεν το οδηγούσε εκείνη.
Είναι της αδελφής μου.
Δεν είναι δικό της.
- Ανήκει στην Ασφάλεια D&T. - Αστυνόμε.
Σας παρακαλώ. Ερευνήστε το, εντάξει;
Χαν Σον Τζε.
Σον Τζε.
Κουνηθείτε, γρήγορα.
- Φύγαμε. - Μάλιστα.
Έχουμε ένταλμα έρευνας για το σπίτι σας.
Περιμένετε...
- Αρχίστε απ' αυτό το δωμάτιο. - Μάλιστα.
Περιμένετε, τι έγινε;
Ο γιος σας ίσως εμπλέκεται σε οικονομικά εγκλήματα.
Ο γιος μου;
Αγάπη μου.
Σον Τζε.
Ένας γονιός που χάνει το παιδί του, γίνεται θηρίο.
Αν το παιδί κατηγορείται άδικα, ο γονιός θα κάνει τα πάντα
για να βρει τη σορό του.
Ο Χαν Γιονγκ Σοκ δεν εμπιστεύεται την αστυνομία
και προετοιμάστηκε να σε οδηγήσει ο ίδιος στη δικαιοσύνη.
Η σιωπή μου κοστίζει ένα δισ. γουόν.
Αν δεν έρθεις μόνος ή το πεις σε κάποιον,
θα αποκαλύψω την απιστία σου.
Πρέπει να ήταν σίγουρος ότι δεν θα τον υποπτευθούν ποτέ.
Επειδή γνωρίζει ότι δεν θα μιλήσεις για την υπόθεση του γιου του.
Στόχος του ήταν αυτή ακριβώς η αδυναμία.
Και τα κατάφερε.
Έπεισε τους πάντες ότι εσύ, ο εραστής της, σκότωσες τη Σε Χι.
Κατά τη διάρκεια της τριήμερης ανάκρισής σου,
είχε τον δικηγόρο σου υπό παρακολούθηση.
Και εξέτασε κάθε τρόπο που θα προσπαθούσες να τη γλιτώσεις.
- Κύριε Γιου, κάντε μας ένα σχόλιο... - Κύριε Γιου.
Όταν ανακλήθηκε το ένταλμα σύλληψής σου,
ήρθε να με δει.
ΑΝΑΖΗΤΕΙΤΑΙ
Ώστε ήξερες ήδη τι συνέβη πριν από δύο μήνες.
Τώρα που ξέρεις, ας μη χάνουμε χρόνο.
Αλλά όλα αυτά δεν ωφελούν, αν δεν καταλάβουμε πώς μπήκε ή βγήκε
από εκείνο το δωμάτιο, σωστά;
Ο Χαν Γιονγκ Σοκ ξέρει τα πάντα για εσένα, αλλά εσύ δεν ξέρεις τίποτα.
Γι' αυτό δεν μπορείς να δεις το κλειδί του κλειδωμένου δωματίου.
Οι φωτογραφίες του εγκλήματος.
Το κλειδί είναι έξω από το δωμάτιο, όχι μέσα σε αυτό.
Αναγνωρίζεις αυτό το άτομο;
- Όχι. - Φυσικά κι όχι.
Δεν γνώρισες ποτέ τη μητέρα του Χαν Σον Τζε.
Ξανάρχισε να εργάζεται μάλιστα.
H καλεσμένη σας έχει ήδη ανέβει στο δωμάτιο.
Θα θέλατε ένα δεύτερο κλειδί;
Όνομα: Λι Χι Τσονγκ.
Δούλευε στη ρεσεψιόν του ξενοδοχείου.
Τώρα καταλαβαίνεις; Γιατί σε κάλεσαν σ' εκείνο το ξενοδοχείο;
Ο Χαν Γιονγκ Σοκ ήξερε ότι και οι δυο σας θα αναγνωρίζατε τον τόπο του ατυχήματος.
Το γεγονός ότι πήγες στο ξενοδοχείο, ήταν η μισή ομολογία.
Τα υπόλοιπα πήγαν σύμφωνα με το σχέδιο.
Η κράτηση του δωματίου δίπλα στην αποθήκη ήταν σκόπιμη.
ΑΝΕΒΗΚΕ
Ο Χαν Γιονγκ Σοκ περίμενε και τους δυο σας κρυμμένος στην αποθήκη.
Η Λι Χι Τσονγκ κάλεσε την αστυνομία.
Και ο Χαν διέπραξε το έγκλημα την ώρα που έφτανε η αστυνομία.
Λάβαμε μια κλήση.
Με συγχωρείτε.
Συμβαίνει κάτι;
Άκουσα έναν περίεργο θόρυβο μέσα.
Και δραπέτευσε από το δωμάτιο με τη βοήθεια της γυναίκας του.
Βοήθεια.
Ψηλά τα χέρια.
Ακίνητος.
Δεν το έκανα εγώ.
- Ακίνητος. - Κάποιος άλλος ήταν εδώ.
Κάποιος άλλος ήταν εδώ.
Αν θέλεις να αποδείξεις ότι δεν σκότωσες εσύ τη Σε Χι,
θα πρέπει να μπλέξεις τον Χαν Γιονγκ Σοκ.
Οπότε, πρέπει να αναφέρεις την υπόθεση του Χαν Σον Τζε.
Το πιο ενοχοποιητικό στοιχείο είναι το χακάρισμα της τράπεζας.
Θα είναι αδύνατο να αποδειχθεί ότι ήμουν εγώ.
Ωραία.
Εκείνη τη μέρα, δεν ήσουν με τη Σε Χι.
Ήσουν στο Μπουσάν, σύμφωνα με το άλλοθί σου.
Η Σε Χι, που συχνά οδηγούσε το αυτοκίνητό σου,
είχε το ατύχημα μόνη της και το κάλυψε η ίδια.
Μετά σταμάτησε να τηλεφωνεί.
Έτσι, έγινα το θύμα της Σε Χι.
Είχες να τη δεις δύο μήνες μέχρι εκείνη τη μέρα στο ξενοδοχείο
και τότε έμαθες πρώτη φορά για τον Χαν Σον Τζε.
Αν είχες ατύχημα με το αυτοκίνητό μου, θα έπρεπε να μου το είχες πει.
Γιατί δεν είπες κάτι; Τι να κάνω τώρα;
Μπορούμε να το κάνουμε αυτό;
Οι νεκροί δεν μιλάνε.
Χρειαζόμαστε ένα ακόμα κομμάτι του παζλ για να αποδείξουμε ότι έδρασε μόνη της.
Πού είναι το αυτοκίνητο του Χαν Σον Τζε;
Ωστόσο, ο οδηγός του φορτηγού με είδε.
Η μαρτυρία δεν συγκρίνεται με τα στοιχεία. Θα αμφισβητήσουμε την αξιοπιστία του.
- Η εισαγγελία θα το αποδείξει στη δίκη. - Θα φροντίσουμε να μην πάμε σε δίκη.
Πώς;
Απλώς χρειαζόμαστε άμεσες αποδείξεις ότι η Σε Χι σκότωσε τον Χαν Σον Τζε.
Τότε, αν η Σε Χι, η μόνη ύποπτη, είναι νεκρή,
η εισαγγελία δεν θα κατηγορήσει κανέναν.
Κανείς δεν θα μπορεί να κατηγορηθεί για την υπόθεση του Χαν Σον Τζε.
Πρέπει μόνο να βρουν κάτι δικό της ή DNA.
Αλλά για να το φυτέψουμε, χρειαζόμαστε το αυτοκίνητο.
Δεν υπάρχει άλλος τρόπος να αποδείξουμε ότι η Σε Χι το έκανε μόνη της;
Βρες εσύ κάποιον.
Εδώ είναι που αρχίζω να αμφιβάλλω.
Όταν ο πελάτης μου συνεχίζει να με εξαπατά.
- Πώς σε εξαπατώ; - Δεν με εξαπατάς;
Όχι.
Φαίνεται ότι σου άρεσε πολύ το σενάριο που δημιούργησα,
αλλά όσο καλά κι αν υποστηρίξεις ένα ψέμα, θα καταρρεύσει στο δικαστήριο.
- Δεν είναι η αλήθεια; - Μόνο εσύ το ξέρεις αυτό.
Τι θα γινόταν αν όλα ήταν αντίστροφα;
Αντίστροφα;
Αν η αφαίρεση του πορτοφολιού του Σον Τζε
και το χακάρισμα της τράπεζας, ήταν δική σου ιδέα.
Κι αν ήταν εκείνη που ήθελε να χωρίσετε;
Συγγνώμη.
Αν αυτός που οδηγούσε...
δεν ήταν η Σε Χι, αλλά εσύ.
Πάμε πίσω στην αρχή;
Εμπρός; - Συγγνώμη. Τι είπες;
Πότε θα έρθεις;
Μόλις τελειώσω από εδώ.
- Κάνε γρήγορα. Μου λείπεις. - Κι εμένα.
Αν εσύ πρωταγωνιστούσες σε όλα αυτά, δεν θα έβγαζε περισσότερο νόημα;
- Τι κάνεις; - Πρέπει να το αναφέρουμε.
Κανείς δεν το είδε. Μπορούμε να συνεχίσουμε τον δρόμο μας.
Αν πάρεις τους μπάτσους, τελειώσαμε.
Σύνελθε.
Κι αν όλη αυτή η κατάσταση ήταν καθοδηγούμενη από εσένα
και η Σε Χι ήταν αυτή που προσπάθησε να το σταματήσει;
ΙΑΤΡΙΚΗ ΓΝΩΜΑΤΕΥΣΗ
Αυτά είναι τα ψυχιατρικά αρχεία της Σε Χι.
Μετά το ατύχημα, υπέφερε από έντονο άγχος.
Δεν μπορούσε να αντέξει άλλο.
Η αστυνομία λέει ότι ίσως δεν είναι απλή εξαφάνιση,
αλλά περιμένουν για αδιάσειστα στοιχεία.
Η αστυνομία αναζητά επίσης μια γυναίκα.
Την είδε ο πατέρας του αγνοούμενου άνδρα
κι εκείνη τη μέρα οδηγούσε κλεμμένο όχημα.
Η αστυνομία ερευνά τυχόν σύνδεση με την υπόθεση του αγνοούμενου.
Ας συναντηθούμε τώρα να μιλήσουμε.
Θα έρθω εκεί.
Τρελάθηκες; Γιατί μου τηλεφώνησες;
Γιατί είμαι ύποπτη;
Τι είπες στην αστυνομία;
Γεια σας.
Αυτός είναι ο γιος μου.
Τελικά, πήρε την απόφασή της.
Αν δεν μπορεί να φέρει πίσω τον γιο τους, τουλάχιστον μπορεί να κάνει το σωστό.
Εμπρός;
Η Σε Χι κάλεσε τον Χαν Γιονγκ Σοκ.
Ήταν ατύχημα.
Αγάπη μου.
Υποσχόμενη να βρει την τοποθεσία του πτώματος του γιου του,
εκλιπαρούσε για συγχώρεση.
Θα σας πω πού είναι ο γιος σας.
Συγγνώμη.
Τότε, γιατί δεν το ανέφερε μετά το τηλεφώνημά του με τη Σε Χι;
Η απόδειξη ενός φόνου χωρίς πτώμα είναι σχεδόν αδύνατη.
Ο Χαν πρέπει να ήξερε
ότι δεν θα αποκάλυπτες ποτέ πού βρίσκεται το πτώμα,
ότι πάντα θα έβρισκες μια διέξοδο.
Απλώς ήλπιζε ότι η Σε Χι θα μπορούσε να βρει την τοποθεσία του πτώματος.
Όμως, κυρία Γιανγκ,
στην πραγματικότητα, δεν ήμουν τελείως λιπόθυμος.
Τον είδα σίγουρα σε εκείνο το δωμάτιο.
Γιατί δεν το είπες νωρίτερα;
Ήθελα να ξέρω αν μπορούσα να εμπιστευτώ μια άγνωστη δικηγόρο.
Ήθελα να σε καταλάβω κι εγώ.
Τουλάχιστον είσαι συνεπής.
Με προσέλαβες να σε αθωώσω, αλλά δεν μπορώ αν μου λες ψέματα.
Ποια ψέματα;
Η φωτογραφία το αποδεικνύει.
Αυτή η γυναίκα, η μάνα του Χαν Σον Τζε, σχεδίασε να με εκδικηθεί με τον άντρα της.
- Τι άλλες αποδείξεις θέλεις; - Δεν είναι η μητέρα του Χαν Σον Τζε.
Είναι μόνο μια υπάλληλος ξενοδοχείου.
Ούτε εγώ ξέρω τη μητέρα.
Δεν υπήρξε ποτέ τρίτο άτομο μέσα σ' εκείνο το δωμάτιο.
Ήσουν μόνο εσύ και η Κιμ Σε Χι.
Αλλά επειδή αναφέρθηκε η μητέρα του,
είπες ψέματα ότι είδες τον πατέρα;
Αφού το ήξερες ήδη,
γιατί το τράβηξες τόσο;
Ήθελα ν' ακούσω την αλήθεια απ' το στόμα σου.
Σου είπα
να μη μου τηλεφωνήσεις.
Και μετά πήγες κι έκανες αυτό; Γιατί;
Μόνο έτσι θα απαντούσες στο τηλέφωνο.
Λέγε, λοιπόν. Τι είναι αυτό που θέλεις;
Να τα πούμε όλα.
Αφού δεν τον σκοτώσαμε εμείς.
Κιμ Σε Χι.
Έχεις τρελαθεί τελείως.
Τηλεφώνησα στους γονείς του.
Τους τα είπα όλα.
Πες τους πού είναι το αμάξι και ζήτα συγγνώμη.
Την Κιμ Σε Χι...
δεν τη σκότωσε ο Χαν Γιονγκ Σοκ.
Δεν με νοιάζει τι θα μου κάνεις.
Έχω πάρει την απόφασή μου.
Εσύ σκότωσες την Κιμ Σε Χι
και κλειδώθηκες εσκεμμένα στο δωμάτιο.
Σίγουρα το επεξεργάστηκες πολλές φορές στο μυαλό σου.
Με συγχωρείτε, κύριε. Είστε μέσα;
Αστυνομία, ανοίξτε την πόρτα.
Δεν θα σε αφήσω.
Κύριε Γιου,
δεν υπάρχει λύτρωση χωρίς πόνο.
Και δεν είσαι τόσο έξυπνος όσο εγώ.
Παραδέξου το και πες την αλήθεια.
Τότε, όλα θα είναι πιο εύκολα.
Θα σε βοηθήσω.
Εσύ σκότωσες την Κιμ Σε Χι;
Ναι.
Εγώ τη σκότωσα.
Πολύ καλά.
Ας συνεχίσουμε σε λίγο.
Δεν θ' αργήσουμε πολύ.
Σχεδόν τελειώσαμε.
Τι θα γίνει με την πραγματική μητέρα;
Ένα είναι σίγουρο.
Πρέπει να νιώθει σαν ζωντανή νεκρή.
Άργησες.
Ξέρεις, δεν μπορώ να βρω τον Σον Τζε.
- Αλήθεια; - Ναι, ξέχασε σπίτι το κινητό.
Κάπου θα είναι και θα διασκεδάζει.
Κάνει κρύο.
Έχουμε ένταλμα έρευνας για το σπίτι σας.
Τι συμβαίνει;
Ο γιος σας ίσως εμπλέκεται σε οικονομικά εγκλήματα.
Αγάπη μου.
Ξέρω για την εξαφάνιση του γιου σας.
Ήταν ατύχημα.
Θα μάθω πού βρίσκεται.
Συγγνώμη.
Λυπάμαι ειλικρινά.
Έκτακτα νέα.
Συνελήφθη ως ύποπτος δολοφονίας, διευθύνων σύμβουλος εταιρείας πληροφορικής.
Θα διενεργηθεί νεκροψία για να προσδιοριστεί η αιτία θανάτου,
ενώ ο ύποπτος, κύριος Γιου, αρνείται σθεναρά τις κατηγορίες.
ΑΝΑΖΗΤΕΙΤΑΙ
Ποια είσαι;
Τα λέμε το βράδυ.
Μαμά.
Όσο κι αν προσπαθώ, δεν μπορώ να το θυμηθώ.
Τι μου είπε εκείνο το πρωί ο γιος μου.
Εκείνη ήταν η τελευταία φορά.
Κάθε πρωί που ξυπνούσα, ένιωθα την παρουσία του.
Είτε ήταν στο σπίτι είτε ήταν έξω.
Τον ένιωθα κάθε μέρα.
Αλλά τώρα πια δεν αισθάνομαι τίποτα.
Τι θέλεις τώρα;
Ξέρω ότι ήταν ατύχημα.
Είτε ήταν λάθος είτε ατύχημα,
δεν θα επιρρίψω ευθύνες.
Σας παρακαλώ, βρείτε τον γιο μου.
Αυτοί οι άνθρωποι,
δεν είναι άνθρωποι που μπορείτε να αντιμετωπίσετε.
ΕΧΩ ΝΕΑ ΣΤΟΙΧΕΙΑ, ΠΡΕΠΕΙ ΝΑ ΣΥΝΑΝΤHΣΩ ΑΜΕΣΩΣ ΤΟΝ ΠΕΛΑΤΗ
- Παρακαλώ; - Είσαι έτοιμη;
Ναι, θα ξεκινήσω αμέσως.
ΠΡΟΣΘΗΚΗ ΝΕΑΣ ΕΠΑΦΗΣ ΔΙΕΥΘΥΝΤΗΣ ΧΑΝ ΣΟΥΝΓΚ ΓΙΟΥΝ
Έχει δουλειά ο δικηγόρος Τζανγκ;
Δεν θα αργήσει, πέρασε μέσα.
Θα είσαι κουρασμένος από την ολονύχτια ανάκριση.
Ήρθες κι από μακριά.
Ήθελα να αποφύγω τους δημοσιογράφους.
Δεν ξέρω για τους δημοσιογράφους, αλλά η εισαγγελία σε παρακολουθεί.
Υπάρχουν αστυνομικοί στα πέντε λεπτά από εδώ.
Θέλεις έναν καφέ;
- Υπόγραψε τη συμφωνία; - Όχι ακόμα.
- Το έμαθε η κα Γιανγκ. - Δώσε να της μιλήσω.
Παρακαλώ.
Τι αυτόπτης μάρτυρας είναι αυτός;
Δεν είμαι σίγουρη ποιος...
Παρακαλώ;
- Κυρία Γιανγκ; - Παρακαλώ;
Παρακαλώ;
Κόπηκε η γραμμή.
Πού είχαμε μείνει εμείς;
Έλεγες ότι χρειαζόμαστε απτά στοιχεία ότι η Κιμ Σε Χι σκότωσε το παιδί.
Σωστά.
- Έχω ένα βραχιόλι της Σε Χι. - Ωραία.
Πρώτα θα φυτέψουμε τα στοιχεία
και μετά θα πούμε ανώνυμα την τοποθεσία στην αστυνομία.
Πες στον δικηγόρο Τζανγκ να ενισχύσει το άλλοθι του Μπουσάν.
Εφόσον δεν είχες γνώση του εγκλήματος, θα λάβεις αναστολή.
Κυρία Γιανγκ,
η αναστολή δεν σημαίνει κι ένοχη;
Εγώ θέλω να αθωωθώ.
Θα κάνουμε ό,τι μπορούμε.
Αλλά πρώτα, πρέπει να φυτέψουμε τα στοιχεία.
Το αμάξι...
πού είναι;
Βυθισμένο σε μια λίμνη.
Με το πτώμα μέσα;
Ναι.
Υπάρχουν πολλές λίμνες εδώ.
Σε ποια είναι;
Τι θα γίνει αν έχει κάποια στοιχεία ο οδηγός του φορτηγού;
Θα αποκαλύπταμε άδικα την τοποθεσία.
Η εισαγγελία δεν έχει μάρτυρα.
Τι πράγμα;
Αν υπήρχε, θα εμφανιζόταν πριν δύο μήνες.
Το επινόησα για να πάρω πιο γρήγορα την ομολογία σου.
Τότε...
όταν είπες ότι ήρθες βιαστικά εξαιτίας της εισαγγελίας,
ήταν κι αυτό ψέμα;
Χάρη σ' αυτό, κερδίσαμε χρόνο
και βρήκαμε τρόπο ν' αποδείξουμε την αθωότητά σου.
Συμφωνείς να με υπερασπιστείς;
Τώρα που είσαι επίσημα δικηγόρος μου,
δεσμεύεσαι από το απόρρητο, σωστά;
Υπάρχει κάτι που δεν σου είπα.
Νόμιζα ότι είχε πεθάνει.
Ειλικρινά.
Βοηθήστε με.
Τι είναι αυτά που λες;
Ήταν πολύ αργά για να κάνω πίσω.
Όταν συνήλθα, δεν μπόρεσα να βρω το κλειδί.
Έψαξα, αλλά μάλλον έπεσε στο πορτ-μπαγκάζ.
Τακτοποίησέ το.
Όταν φυτέψεις τα στοιχεία, ξεφορτώσου το κλειδί.
Είπες ότι ήταν ατύχημα.
Τότε ήταν ούτως ή άλλως πολύ αργά.
Πώς μπόρεσες…
- Ξέρω πως είναι δύσκολο, αλλά βοήθησέ με. - Είπες πως ήταν ζωντανός;
Μπορούσες να τον σώσεις.
Παρά τις δικαιολογίες σου, είσαι δολοφόνος.
Είπες πώς ήθελες την αλήθεια.
- Ώστε να με υπερασπιστείς. - Δεν σου αξίζει η παραμικρή βοήθεια.
- Τι είπες; - Σκότωσες δύο ανθρώπους.
- Αν το μάθει ο κόσμος, τέλειωσες. - Πάψε.
Δεν είσαι η δικηγόρος μου τώρα;
Τότε, κάνε την καταραμένη τη δουλειά σου. Κατάλαβες;
ΞΕΡΩ ΠΟΥ ΕΙΝΑΙ Ο ΣΟΝ ΤΖΕ
Κυρία Γιανγκ;
Ορίστε.
Συγγνώμη που φώναξα.
Ισχύει ακόμα η συμφωνία μας;
Φυσικά.
Δεν μπορώ να παραβιάσω το απόρρητο, γιατί θα σπιλώσω την καριέρα μου.
Ζητώ επίσημα τη βοήθειά σου.
Σε ποια λίμνη είναι;
Σ' αυτήν;
- Ναι. - Καλώς.
Θα φροντίσω άμεσα να φυτέψω τα στοιχεία.
ΓΙΑΝΓΚ ΣΙΝ Ε - ΔΙΚΗΓΟΡΟΣ
Μισό λεπτό.
Συγγνώμη, με τρόμαξες.
Δεν μπορείς να οδηγήσεις έτσι. Θα ψάξω για αλυσίδες.
Περίμενε μέσα.
Πού τις έβαλα;
Να σε ρωτήσω κάτι;
Τι;
Πώς γνωριστήκατε με τον πρόεδρο;
Μέσω μια αγωγής, φυσικά.
Ώστε έτσι;
Άκουσα ότι είστε από την ίδια πόλη.
Και αυτό.
Αρχικά, συναντηθήκαμε στο δικαστήριο...
Εδώ είναι.
Μου φέρνεις το σκαμπό;
Ευχαριστώ.
Κι εσύ είπες ψέματα.
Ο πρόεδρος είναι από τη Βόρεια Κορέα.
Πες μου. Ποια είσαι;
Η Λι Χι Τσονγκ.
Η μητέρα εκείνου που σκότωσες.
Έτσι εξηγούνται όλα.
Ο γιος μου δεν έφταιξε σε κάτι.
Το παρατράβηξες.
Κι εσύ το ίδιο.
Η θεωρία σου για τη Σε Xι με εξέπληξε. Ήταν απόλυτα ακριβής.
Τότε ήταν που αποφάσισα να εμπιστευτώ τη ζωή μου στα χέρια σου.
Ωστόσο, θα έπρεπε να είχες εξασκηθεί στην υπογραφή.
Και τώρα;
Τι θέλεις από εμένα;
Να ζητήσω συγγνώμη;
Όχι. Θέλω μόνο να βρω τον γιο μου.
Με εκείνον τον χάρτη; Παραλίγο να σου πω την αλήθεια, αλλά…
φερόσουν πολύ περίεργα.
Πράγματι, ήμασταν και οι δύο άτυχοι.
Είπες ότι ήταν ατύχημα.
Δεν θα σε ενοχλήσω ξανά.
Δεν μπορείς να φύγεις.
- Στάσου. - Άσε με.
Εμπρός; Εδώ Όρος 23.
Θα με σκοτώσουν. Ελάτε γρήγορα.
Νομίζεις ότι είσαι εξυπνότερη από εμένα;
Το πιο σημαντικό...
είναι να ζήσεις.
Έχουμε περιστατικό με πυροβολισμούς. Στείλτε ασθενοφόρο.
Εμπρός; Εδώ Όρος 23.
Θα με σκοτώσουν. Ελάτε γρήγορα.
Αυτό είναι όλο.
Λάβαμε την κλήση και ήρθε ένα περιπολικό.
Συλλάβαμε τη Λι Χι Τσονγκ επ' αυτοφώρω.
- Πώς είναι; - Δεν είναι σοβαρό το τραύμα.
Οι δρόμοι είναι χάλια, οπότε θα τον περιθάλψουμε πρώτα εδώ.
- Δεν θέλω να ξαναδώ αυτά τα άτομα. - Μην ανησυχείς.
Η απόπειρα ανθρωποκτονίας είναι κακούργημα.
Και η ηχογράφηση από το αυτοκίνητό τους;
Ό,τι κι αν είπες, οι παράνομες υποκλοπές,
δεν γίνονται δεκτές στο δικαστήριο.
Αντιθέτως, αυτή η ηχογράφηση δείχνει ότι είσαι θύμα.
Η αστυνομία θα σε επισκεφθεί στο νοσοκομείο.
Μην ανησυχείς. Θα τακτοποιήσω τα πάντα.
Μισό λεπτό.
Έχω καλά νέα.
Δηλαδή;
Ο οδηγός του φορτηγού πέθανε πριν έναν μήνα.
Δεν είναι χοντράδα να το αποκαλείς αυτό καλό νέο;
- Είπαν ότι η εισαγγελία δεν έχει μάρτυρα. - Αλήθεια;
- Πώς σου φάνηκε η δικηγόρος Γιανγκ; - Είναι η καλύτερη.
Καλύτερη δεν γίνεται.
Αυτό θέλουμε. Την καλύτερη.
Σ' ευχαριστώ.
Η κατάσταση του ασθενούς φαίνεται καλή.
Απλώς περιέπλεξες τα πράγματα. Μπορείς να το χειριστείς;
Το παρατράβηξες. Έπρεπε να σταματήσεις πριν να είναι πολύ αργά.
Τον Γιου Μιν Ο...
μην τον υπερασπιστείς.
Αυτό σ' το λέω αντί για συγγνώμη.
Θα χάσεις οπωσδήποτε.
Σταματήστε.
Αργά, αργά.
Ελάτε μπροστά. Προχωρήστε.
- Ασθενοφόρο, σε αναμονή. - Ελήφθη.
Ο Γιου Μιν Ο ήρθε εδώ για κάποιον λόγο.
Η δικηγόρος Γιανγκ θα έρθει στο εξοχικό σου.
Εντάξει.
400 Μ ΑΡΙΣΤΕΡΑ, ΑΦΙΞΗ 6:50 Μ.Μ.
Θα είσαι κουρασμένος από την ολονύχτια ανάκριση.
- Ήρθες κι από μακριά. - Ήθελα να αποφύγω τους δημοσιογράφους.
Είχε να κάνει κάτι εδώ.
Όταν συνήλθα, δεν μπόρεσα να βρω το κλειδί.
Τι εννοείς;
Ο γιος μου, ο Σον Τζε…
νομίζω ότι ξέρω πού βρίσκεται.
Σ' ένα μέρος που δεν θα έβρισκαν το πτώμα του.
Ένα μέρος που μόνο αυτός ξέρει.
Βυθισμένο σε μια λίμνη.
- Αυτή είναι ιδιωτική περιοχή. - Είναι επίσης τόπος εγκλήματος.
Ποινικός Κώδικας, άρθρο 216, παράγραφος 1.
Ένας τόπος εγκλήματος μπορεί να ερευνηθεί χωρίς ένταλμα.
Ομάδα Κατάδυσης, πίσω από το σπίτι. Λοιπές ομάδες, εισέλθετε στην ιδιοκτησία.
Μπείτε στο σπίτι.
Ξεκινήστε όλοι.
ΥΠΟΒΡΥΧΙΕΣ ΕΡΕΥΝΕΣ
ΓΙΟΥ ΜΙΝ Ο
Το βρήκαμε.
Συλλαμβάνεστε για τη δολοφονία του Χαν Σον Τζε.
Κύριε Γιου,
δεν υπάρχει λύτρωση χωρίς πόνο.
Παραδέξου το και πες την αλήθεια.
Θα σε βοηθήσω.
Διανομή υποτίτλων ΤαΜυαλάΣταΜπλέντερ™ M&M, SoPa, Yria, RenataBallet, Katerina2020, Catherine Lee
Οι μεταφραστές αναφέρονται με τη σειρά που μετέφρασαν.
Τους ευχαριστώ πολύ όλους για την εξαιρετική δουλειά τους.
Ευχαριστώ τους θεατές που επέλεξαν να δουν αυτήν την ταινία
και ελπίζω να την απόλαυσαν! - Catherine Lee -
Επισκεφθείτε μας στο facebook στην ομάδα Korean Beauty's Victims (Κοινότητα Ελλήνων Υποτιτλιστών)